stanford-oval/wikipedia huggingface dataset:
รายพระนามจักรพรรดิและพระมหากษัตริย์จีน
ราชวงศ์จิน

บทความหลัก: รายพระนามจักรพรรดิราชวงศ์จิน
| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | จักรพรรดิจินไท่จู่ | 1 กุมภาพันธ์ ค.ศ. 1068 | 28 มกราคม ค.ศ. 1115 | 19 กันยายน ค.ศ. 1123 | 19 กันยายน ค.ศ. 1123 | 8 ปี |
|  | จักรพรรดิจินไท่จง | 25 พฤศจิกายน ค.ศ. 1075 | 19 กันยายน ค.ศ. 1123 | 9 กุมภาพันธ์ ค.ศ. 1135 | 9 กุมภาพันธ์ ค.ศ. 1135 | 12 ปี |
|  | จักรพรรดิจินซีจง | 28 กุมภาพันธ์ ค.ศ. 1119 | 9 กุมภาพันธ์ ค.ศ. 1135 | 9 มกราคม ค.ศ. 1150 | 9 มกราคม ค.ศ. 1150 | 15 ปี |
|  | จักรพรรดิไหหลิงหวัง | 24 กุมภาพันธ์ ค.ศ. 1122 | 9 มกราคม ค.ศ. 1150 | 15 ธันวาคม ค.ศ. 1161 | 15 ธันวาคม ค.ศ. 1161 | 11 ปี |
|  | จักรพรรดิจินซีจง | 2 กุมภาพันธ์ ค.ศ. 1122 | 27 ตุลาคม ค.ศ. 1161 | 20 มกราคม ค.ศ. 1189 | 20 มกราคม ค.ศ. 1189 | 28 ปี |
|  | จักรพรรดิจินจางจง | 29 มีนาคม ค.ศ. 1123 | 20 มกราคม ค.ศ. 1189 | 29 ธันวาคม ค.ศ. 1208 | 29 ธันวาคม ค.ศ. 1208 | 19 ปี |
|  | จักรพรรดิเวย์เซาหวัง | ไม่ปรากฏ | 29 ธันวาคม ค.ศ. 1208 | 22 กันยายน ค.ศ. 1213 | 22 กันยายน ค.ศ. 1213 | 5 ปี |
|  | จักรพรรดิจินเสวียนจง | 18 เมษายน ค.ศ. 1163 | 22 กันยายน ค.ศ. 1213 | 14 มกราคม ค.ศ. 1224 | 14 มกราคม ค.ศ. 1224 | 11 ปี |
|  | จักรพรรดิจินไอจง | 25 กันยายน ค.ศ. 1198 | 14 มกราคม ค.ศ. 1224 | 9 กุมภาพันธ์ 1234 | 9 กุมภาพันธ์ 1234 | 10 ปี |
|  | จักรพรรดิจินม่อตี้ | ไม่ปรากฏ | 9 กุมภาพันธ์ 1234 | 9 กุมภาพันธ์ 1234 | 9 กุมภาพันธ์ 1234 | ไม่ถึง 1 วัน |
ราชวงศ์หยวน และลำดับข่านแห่งมองโกล > ข่านแห่งมองโกล

บทความหลัก: ข่านแห่งมองโกล
| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | เจงกีส ข่าน | ประมาณ ค.ศ. 1155/ค.ศ. 1162 | ค.ศ. 1206 | 18 สิงหาคม ค.ศ. 1227 | 18 สิงหาคม ค.ศ. 1227 | 21 ปี |
|  | โตลุย ข่าน | ประมาณ ค.ศ. 1191 | 25 สิงหาคม 1227 | 13 กันยายน ค.ศ. 1229 | 13 กันยายน ค.ศ. 1229 | 2 ปี |
|  | โอเกได ข่าน | ประมาณ ค.ศ. 1186 | 13 กันยายน ค.ศ. 1229 | 11 ธันวาคม ค.ศ. 1241 | 11 ธันวาคม ค.ศ. 1241 | 12 ปี |
|  | กูยุก ข่าน | 19 มีนาคม ค.ศ. 1206 | 11 ธันวาคม ค.ศ. 1241 | 20 เมษายน ค.ศ. 1248 | 20 เมษายน ค.ศ. 1248 | 7 ปี |
|  | มองเกอ ข่าน | 11 มกราคม ค.ศ. 1209 | 20 เมษายน ค.ศ. 1248 | 11 สิงหาคม ค.ศ. 1259 | 11 สิงหาคม ค.ศ. 1259 | 11 ปี |
|  | กุบไล ข่าน | 23 กันยายน ค.ศ. 1215 | 5 พฤษภาคม ค.ศ. 1260 | 18 กันยายน ค.ศ. 1294 | 18 กันยายน ค.ศ. 1294 | 34 ปี |
ราชวงศ์หยวน และลำดับข่านแห่งมองโกล > ราชวงศ์หยวน

บทความหลัก: รายพระนามจักรพรรดิราชวงศ์หยวน
| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | สมเด็จพระจักรพรรดิหยวนซื่อจู่ | 23 กันยายน ค.ศ. 1215 | 5 พฤษภาคม ค.ศ. 1260 | 18 กันยายน ค.ศ. 1294 | 18 กันยายน ค.ศ. 1294 | 34 ปี |
|  | สมเด็จพระจักรพรรดิหยวนเฉินจง | 15 ตุลาคม ค.ศ. 1265 | 18 กุมภาพันธ์ ค.ศ. 1294 | ค.ศ. 1307 | ค.ศ. 1307 | 13 ปี |
|  | สมเด็พระจักรพรรดิหยวนหวู่จง | 4 สิงหาคม ค.ศ. 1281 | ค.ศ. 1307 | 27 มกราคม ค.ศ. 1311 | 27 มกราคม ค.ศ. 1311 | 3 ปี |
|  | สมเด็จพระจักรพรรดิหยวนเหรินจง | 9 เมษายน ค.ศ. 1286 | 27 มกราคม ค.ศ. 1311 | 1 มีนาคม ค.ศ. 1320 | 1 มีนาคม ค.ศ. 1320 | 9 ปี |
|  | สมเด็จพระจักรพรรดิหยวนอิงจง | 22 กุมภาพันธ์ ค.ศ. 1303 | 1 มีนาคม ค.ศ. 1320 | 4 กันยายน ค.ศ. 1323 | 4 กันยายน ค.ศ. 1323 | 3 ปี |
|  | สมเด็จพระจักรพรรดิหยวนจินจง | 28 พฤศจิกายน ค.ศ. 1293 | 4 กันยายน ค.ศ. 1323 | 15 สิงหาคม ค.ศ. 1328 | 15 สิงหาคม ค.ศ. 1328 | 5 ปี |
|  | สมเด็จพระจักรพรรดิหยวนเทียนซุนตี้ | ค.ศ. 1320 | 15 สิงหาคม ค.ศ. 1328 | 14 พฤศจิกายน ค.ศ. 1328 | 14 พฤศจิกายน ค.ศ. 1328 | 3 เดือน |
|  | สมเด็จพระจักรพรรดิหยวนเหวินจง | ค.ศ. 1304 | 8 กันยายน ค.ศ. 1328 | 27 กุมภาพันธ์ ค.ศ. 1329 | 2 กันยายน ค.ศ. 1332 | 1 ปี |
|  | สมเด็จพระจักรพรรดิหยวนหมิงจง | 22 ธันวาคม ค.ศ. 1300 | 27 กุมภาพันธ์ ค.ศ. 1329 | 30 สิงหาคม ค.ศ. 1329 | 30 สิงหาคม ค.ศ. 1329 | 7 เดือน |
|  | สมเด็จพระจักรพรรดิหยวนเหวินจง | ค.ศ. 1304 | 8 กันยายน ค.ศ. 1329 | 2 กันยายน ค.ศ. 1332 | 2 กันยายน ค.ศ. 1332 | 3 ปี |
|  | สมเด็จพระจักรพรรดิหยวนหนิงจง | ค.ศ. 1326 | 2 กันยายน ค.ศ. 1332 | 14 ธันวาคม ค.ศ. 1332 | 14 ธันวาคม ค.ศ. 1332 | 3 เดือน |
|  | สมเด็จพระจักรพรรดิหยวนฮุ่ยจง | ค.ศ. 1320 | 14 ธันวาคม ค.ศ. 1332 | ค.ศ. 1368 | 23 พฤษภาคม ค.ศ. 1370 | 36 ปี |
ราชวงศ์หยวน และลำดับข่านแห่งมองโกล > ราชวงศ์หยวนเหนือ (หลังจากราชวงศ์หยวนถูกล้มล้างโดยราชวงศ์หมิงในปี ค.ศ. 1368)

บทความหลัก: รายพระนามจักรพรรดิราชวงศ์หยวน
ราชวงศ์หมิง

บทความหลัก: รายพระนามจักรพรรดิราชวงศ์หมิง
| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | สมเด็จพระจักรพรรดิหมิงไท่จู่ | 21 ตุลาคม ค.ศ. 1328 | 23 มกราคม ค.ศ. 1368 | 24 มิถุนายน ค.ศ. 1398 | 24 มิถุนายน ค.ศ. 1398 | 30 ปี |
|  | สมเด็จพระจักรพรรดิหมิงฮุยจง | 5 ธันวาคม ค.ศ. 1377 | 24 มิถุนายน ค.ศ. 1398 | 13 กรกฎาคม ค.ศ. 1402 | 13 กรกฎาคม ค.ศ. 1402 | 4 ปี |
|  | สมเด็จพระจักรพรรดิหมิงเฉิงจู่ | 2 พฤษภาคม ค.ศ. 1360 | 17 กรกฎาคม ค.ศ. 1402 | 12 สิงหาคม ค.ศ. 1424 | 12 สิงหาคม ค.ศ. 1424 | 22 ปี |
|  | สมเด็จพระจักรพรรดิหมิงเหรินจง | 16 สิงหาคม ค.ศ. 1378 | 7 กันยายน ค.ศ. 1424 | 29 พฤษภาคม ค.ศ. 1425 | 29 พฤษภาคม ค.ศ. 1425 | 1 ปี |
|  | สมเด็จพระจักรพรรดิหมิงซวนจง | 16 มีนาคม ค.ศ. 1399 | 1 มิถุนายน ค.ศ. 1425 | 31 มกราคม ค.ศ. 1435 | 31 มกราคม ค.ศ. 1435 | 3 ปี |
|  | สมเด็จพระจักรพรรดิหมิงอิงจง | 29 พฤศจิกายน ค.ศ. 1427 | 1 กุมภาพันธ์ ค.ศ. 1435 | 1 กันยายน ค.ศ. 1449 | 23 กุมภาพันธ์ ค.ศ. 1484 | 14 ปี |
|  | สมเด็จพระจักรพรรดิหมิงไต้จง | 29 กันยายน ค.ศ. 1428 | 22 กันยายน ค.ศ. 1449 | 11 มีนาคม ค.ศ. 1457 | 11 มีนาคม ค.ศ. 1457 | 8 ปี |
|  | สมเด็จพระจักรพรรดิหมิงอิงจง | 29 พฤศจิกายน ค.ศ. 1427 | 11 มีนาคม ค.ศ. 1457 | 23 กุมภาพันธ์ ค.ศ. 1484 | 23 กุมภาพันธ์ ค.ศ. 1484 | 27 ปี |
|  | สมเด็จพระจักรพรรดิหมิงเซี่ยนจง | 9 ธันวาคม ค.ศ. 1447 | 28 กุมภาพันธ์ ค.ศ. 1464 | 9 กันยายน ค.ศ. 1487 | 9 กันยายน ค.ศ. 1487 | 23 ปี |
|  | สมเด็จพระจักรพรรดิหมิงเซี่ยวจง | 30 กรกฎาคม ค.ศ. 1470 | 22 กันยายน ค.ศ. 1487 | 8 มิถุนายน ค.ศ. 1505 | 8 มิถุนายน ค.ศ. 1505 | 18 ปี |
|  | สมเด็จพระจักรพรรดิหมิงอู่จง | 26 ตุลาคม ค.ศ. 1491 | 19 มิถุนายน ค.ศ. 1505 | 20 เมษายน ค.ศ. 1521 | 20 เมษายน ค.ศ. 1521 | 16 ปี |
|  | สมเด็จพระจักรพรรดิหมิงซื่อจง | 16 กันยายน ค.ศ. 1507 | 27 พฤษภาคม ค.ศ. 1521 | 23 มกราคม ค.ศ. 1567 | 23 มกราคม ค.ศ. 1567 | 46 ปี |
|  | สมเด็จพระจักรพรรดิหมิงมู่จง | 4 มีนาคม ค.ศ. 1537 | 4 กุมภาพันธ์ ค.ศ. 1567 | 5 กรกฎาคม ค.ศ. 1572 | 5 กรกฎาคม ค.ศ. 1572 | 5 ปี |
|  | สมเด็จพระจักรพรรดิหมิงเสินจง | 4 กันยายน ค.ศ. 1563 | 19 กรกฎาคม ค.ศ. 1572 | 18 สิงหาคม ค.ศ. 1620 | 18 สิงหาคม ค.ศ. 1620 | 48 ปี |
|  | สมเด็จพระจักรพรรดิหมิงกวงจง | 28 สิงหาคม ค.ศ. 1582 | 28 สิงหาคม ค.ศ. 1620 | 26 กันยายน ค.ศ. 1620 | 26 กันยายน ค.ศ. 1620 | 1 เดือน |
|  | สมเด็จพระจักรพรรดิหมิงซีจง | 23 ธันวาคม ค.ศ. 1582 | 1 ตุลาคม ค.ศ. 1620 | 30 กันยายน ค.ศ. 1627 | 30 กันยายน ค.ศ. 1627 | 7 ปี |
|  | สมเด็จพระจักรพรรดิหมิงซือจง | 6 มกราคม ค.ศ. 1611 | 2 ตุลาคม ค.ศ. 1627 | 26 เมษายน ค.ศ. 1644 | 26 เมษายน ค.ศ. 1644 | 17 ปี |
ราชวงศ์หมิง > ราชวงศ์ชุ่น

บทความหลัก: ราชวงศ์ชุ่น
| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | หลี่จื้อเฉิง | 2 กันยายน ค.ศ. 1606 | ค.ศ. 1643 | ค.ศ. 1645 | ค.ศ. 1645 | 2 ปี |
ราชวงศ์หมิง > ราชวงศ์หมิงใต้

บทความหลัก: ราชวงศ์หมิงใต้
| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | สมเด็จพระจักรพรรดิหมิงอันจง | ค.ศ. 1607 | ค.ศ. 1644 | สิงหาคม ค.ศ. 1645 | สิงหาคม ค.ศ. 1645 | 2 ปี |
|  | สมเด็จพระจักรพรรดิหมิงเซาจง | ค.ศ. 1602 | สิงหาคม ค.ศ. 1645 | ตุลาคม ค.ศ. 1646 | ตุลาคม ค.ศ. 1646 | 1 ปี |
|  | สมเด็จพระจักรพรรดิหมิงเหวินจง | ไม่ปรากฏ | ตุลาคม ค.ศ. 1646 | ค.ศ. 1647 | ค.ศ. 1647 | 1 ปี |
|  | สมเด็จพระจักรพรรดิหมิงเจาจง | 1 พฤศจิกายน ค.ศ. 1623 | 18 พฤศจิกายน ค.ศ. 1646 | มิถุนายน ค.ศ. 1662 | มิถุนายน ค.ศ. 1662 | 16 ปี |
ราชวงศ์ชิง

บทความหลัก: รายพระนามจักรพรรดิราชวงศ์ชิง
| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | สมเด็จพระจักรพรรดิชิงไท่จู่ | 21 กุมภาพันธ์ ค.ศ. 1559 | 17 กุมภาพันธ์ ค.ศ. 1616 | 30 กันยายน ค.ศ. 1626 | 30 กันยายน ค.ศ. 1626 | 10 ปี |
|  | สมเด็จพระจักรพรรดิชิงไท่จง | 28 พฤศจิกายน ค.ศ. 1592 | 20 ตุลาคม ค.ศ. 1626 | 21 กันยายน ค.ศ. 1643 | 21 กันยายน ค.ศ. 1643 | 9 ปี |
|  | สมเด็จพระจักรพรรดิชิงซื่อจู่ | 15 มีนาคม ค.ศ. 1638 | 8 ตุลาคม ค.ศ. 1643 | 5 กุมภาพันธ์ ค.ศ. 1661 | 5 กุมภาพันธ์ ค.ศ. 1661 | 18 ปี |
|  | สมเด็จพระจักรพรรดิชิงเชิ่งจู่ | 4 พฤษภาคม ค.ศ. 1657 | 5 กุมภาพันธ์ ค.ศ. 1661 | 20 ธันวาคม ค.ศ. 1722 | 20 ธันวาคม ค.ศ. 1722 | 61 ปี |
|  | สมเด็จพระจักรพรรดิชิงซื่อจง | 13 ธันวาคม ค.ศ. 1678 | 27 ธันวาคม ค.ศ. 1722 | 8 ตุลาคม ค.ศ. 1735 | 8 ตุลาคม ค.ศ. 1735 | 13 ปี |
|  | สมเด็จพระจักรพรรดิชิงเกาจง | 25 กันยายน ค.ศ. 1711 | 8 ตุลาคม ค.ศ. 1735 | 9 กุมภาพันธ์ ค.ศ. 1796 | 7 กุมภาพันธ์ ค.ศ. 1799 | 61 ปี |
|  | สมเด็จพระจักรพรรดิชิงเหรินจง | 13 กันยายน ค.ศ. 1760 | 9 กุมภาพันธ์ ค.ศ. 1796 | 2 กันยายน ค.ศ. 1820 | 2 กันยายน ค.ศ. 1820 | 25 ปี |
|  | สมเด็จพระจักรพรรดิชิงซวนจง | 16 กันยายน ค.ศ. 1782 | 3 ตุลาคม ค.ศ. 1820 | 25 กุมภาพันธ์ ค.ศ. 1850 | 25 กุมภาพันธ์ ค.ศ. 1850 | 30 ปี |
|  | สมเด็จพระจักรพรรดิชิงเหวินจง | 17 กรกฎาคม ค.ศ. 1831 | 9 มีนาคม ค.ศ. 1850 | 9 กันยายน ค.ศ. 1861 | 9 กันยายน ค.ศ. 1861 | 11 ปี |
|  | สมเด็จพระจักรพรรดิชิงมู่จง | 27 เมษายน ค.ศ. 1856 | 11 พฤศจิกายน ค.ศ. 1861 | 12 มกราคม ค.ศ. 1875 | 12 มกราคม ค.ศ. 1875 | 14 ปี |
|  | สมเด็จพระจักรพรรดิชิงเต๋อจง | 14 สิงหาคม ค.ศ. 1871 | 25 กุมภาพันธ์ ค.ศ. 1875 | 14 พฤศจิกายน ค.ศ. 1908 | 14 พฤศจิกายน ค.ศ. 1908 | 33 ปี |
|  | สมเด็จพระจักรพรรดิเซวียนถ่ง | 7 กุมภาพันธ์ ค.ศ. 1906 | 2 ธันวาคม ค.ศ. 1908 | 12 กุมภาพันธ์ ค.ศ. 1912 | 17 ตุลาคม ค.ศ. 1967 | 4 ปี |
จักรวรรดิจีนแห่งจีน (ยุคใหม่)

| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | จักรพรรดิหงเซียน | 16 กันยายน ค.ศ. 1859 | 1 มกราคม ค.ศ. 1916 | 22 มีนาคม ค.ศ. 1916 | 6 มิถุนายน ค.ศ. 1916 | 2 เดือน |
ราชวงศ์ชิง(ยุคฟื้นฟู)

| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | สมเด็จพระจักรพรรดิเซวียนถ่ง | 7 กุมภาพันธ์ ค.ศ. 1906 | 1 กรกฎาคม ค.ศ. 1917 | 12 กรกฎาคม ค.ศ. 1917 | 17 ตุลาคม ค.ศ. 1967 | 12 วัน |
จักรพรรดิแห่งตงเป่ย(แมนจูกัว)(กษัตริย์หุ่นเชิด) > ราชวงศ์ชิง

| พระรูป | พระนาม | ประสูติ | ครองราชย์ | สิ้นรัชกาล | สวรรคต | รวมปีที่ครองราชย์ |
| --- | --- | --- | --- | --- | --- | --- |
|  | สมเด็จพระจักรพรรดิคังเต๋อ | 7 กุมภาพันธ์ ค.ศ. 1906 | 1 มีนาคม ค.ศ. 1934 | 15 สิงหาคม ค.ศ. 1945 | 17 ตุลาคม ค.ศ. 1967 | 11 ปี |
ผู้อ้างสิทธิในราชบัลลังก์จักรวรรดิจีน

| พระรูป | พระนาม | ประสูติ | เริ่มอ้างสิทธิ | สิ้นสุด | สวรรคต | รวมปีที่อ้างสิทธิ |
| --- | --- | --- | --- | --- | --- | --- |
|  | สมเด็จพระจักรพรรดิผู่อี๋ | 7 กุมภาพันธ์ ค.ศ. 1906 | 12 กรกฎาคม ค.ศ. 1924 | 17 ตุลาคม ค.ศ. 1967 | 17 ตุลาคม ค.ศ. 1967 | 43 ปี |
|  | องค์ชายผู่เจี๋ย | 16 เมษายน ค.ศ. 1907 | 17 ตุลาคม ค.ศ. 1967 | 28 กุมภาพันธ์ ค.ศ. 1994 | 28 กุมภาพันธ์ ค.ศ. 1994 | 27 ปี |
|  | องค์ชายยวี่เหยียน | 17 พฤษภาคม ค.ศ. 1918 | 28 กุมภาพันธ์ ค.ศ. 1994 | 18 มกราคม ค.ศ. 1999 | 18 มกราคม ค.ศ. 1999 | 5 ปี |
|  | องค์ชายเหิง เจิ้น | ค.ศ. 1961 | 18 มกราคม ค.ศ. 1999 | ปัจจุบัน | ปัจจุบัน | 26 ปี+ |
แหล่งข้อมูลอื่น

LIST OF CHINESE RULERS
| ด ค กรายพระนามพระมหากษัตริย์แบ่งตามประเทศ |
| --- | --- |
ทวีปแอฟริกา:  โมร็อกโก  เลโซโท  เอสวาตินี (*) 
ทวีปเอเชีย:  กัมพูชา  กาตาร์ (*)  คูเวต (⁂)  จอร์แดน (⁂)  ซาอุดีอาระเบีย (*)  ญี่ปุ่น  ไทย  บรูไน (*)  บาห์เรน (*)  ภูฏาน  มาเลเซีย (!)  สหรัฐอาหรับเอมิเรตส์ (*)  โอมาน (*) 
ทวีปยุโรป:  เดนมาร์ก  นครรัฐวาติกัน (*!)  นอร์เวย์  เนเธอร์แลนด์  เบลเยียม  โมนาโก  ลักเซมเบิร์ก  ลีชเทินชไตน์  สเปน  สวีเดน  สหราชอาณาจักร (* สกอตแลนด์ อังกฤษ)  อันดอร์รา (!) 
ทวีปอเมริกา:  แคนาดา 
เขตโอเชียเนีย:  ตองงา 
อดีตราชอาณาจักร:  กรีซ  เกาหลี  คอโมโรส  เคนยา  โครเอเชีย  จอร์เจีย  จีน  ซามัว  เซอร์เบีย  ตุรกี  ตูนิเซีย  เนปาล  บราซิล  บอสเนีย  บัลแกเรีย  บุรุนดี  เบนิน  จักรวรรดิไบแซนไทน์  โปรตุเกส  โปแลนด์  ฝรั่งเศส  พม่า  ฟีจี  ฟินแลนด์  มองโกเลีย  มอนเตเนโกร  มัลดีฟส์  มาดากัสการ์  มาลาวี  เม็กซิโก  ยูกันดา  ยูโกสลาเวีย  ยูเครน  เยเมน  เยอรมนี  รวันดา  รัสเซีย  โรมาเนีย  ลาว  ลิทัวเนีย  ลิเบีย  เวียดนาม  ศรีลังกา  ออสเตรีย  อัฟกานิสถาน  อาร์มีเนีย  อิตาลี  อินเดีย  อิรัก  อาเซอร์ไบจาน  อิหร่าน  อิสราเอล  อียิปต์  อุซเบกิสถาน  เอธิโอเปีย  แอฟริกากลาง  แอฟริกาใต้  แอลเบเนีย  ไอร์แลนด์  ฮังการี  เฮติ 
* สมบูรณาญาสิทธิราชย์, ⁂ ราชาธิปไตยกึ่งภายใต้รัฐธรรมนูญ, ! ราชาธิปไตยที่มีการเลือกตั้ง
แพทองธาร ชินวัตร
ประวัติ

แพทองธาร ชินวัตร เกิดเมื่อวันที่ 21 สิงหาคม พ.ศ. 2529 ที่กรุงเทพมหานคร เป็นบุตรสาวคนเล็กของทักษิณ ชินวัตร อดีตนายกรัฐมนตรี และคุณหญิงพจมาน ณ ป้อมเพชร มีพี่สองคนคือ พานทองแท้ ชินวัตร และพินทองทา คุณากรวงศ์ แพทองธารมีชื่อเล่นว่า “อิ๊งค์” บางแห่งสะกด “อิ๊ง” แต่ทางบ้านมักเรียกขานว่า  “อุ๊งอิ๊ง” ทำให้สื่อมวลชนเรียกตามโดยปริยาย
แพทองธารสำเร็จการศึกษาระดับชั้นมัธยมศึกษาจากโรงเรียนเซนต์โยเซฟคอนเวนต์ และโรงเรียนมาแตร์เดอีวิทยาลัย โดยในระหว่างช่วงเวลาดังกล่าว เธอได้ไปฝึกงานที่ร้านแมคโดนัลด์ สาขาสยามดิสคัฟเวอรี ต่อมาเธอสำเร็จการศึกษาปริญญาตรีรัฐศาสตรบัณฑิต สาขาวิชาสังคมวิทยาและมานุษยวิทยา คณะรัฐศาสตร์ จุฬาลงกรณ์มหาวิทยาลัย ในปี พ.ศ. 2551 จากนั้นไปศึกษาต่อที่ประเทศอังกฤษ สาขาวิชา Msc International Hotel Management ที่มหาวิทยาลัยเซอร์รีย์ และในปี พ.ศ. 2567 ได้เข้าศึกษาที่ วิทยาลัยป้องกันราชอาณาจักร หลักสูตรการป้องกันราชอาณาจักร สำหรับผู้บริหารแห่งอนาคต รุ่นที่ 1 โดยมีเพื่อนร่วมรุ่น เช่น รัดเกล้า สุวรรณคีรี, พชร นริพทะพันธุ์ และชัยชนะ เดชเดโช เป็นต้น
แพทองธารเป็นกรรมการมูลนิธิไทยคม และเคยเป็นผู้ถือหุ้นอันดับ 1 ของบริษัท เอสซี แอสเสท คอร์ปอเรชั่น จำกัด (มหาชน) ก่อนโอนหุ้นทั้งหมดให้บริษัทหลักทรัพย์จัดการกองทุน เกียรตินาคินภัทร จำกัด ในเดือนพฤศจิกายน พ.ศ. 2567 นอกจากนี้เธอยังเป็นผู้ถือหุ้นในกิจการอื่น ๆ เช่น โรงแรมโรสวู๊ด กรุงเทพ,เทมส์ วัลลีย์ เขาใหญ่ และเดอะ ซิสเตอส์ เนลส์ แอนด์ มอร์ เป็นต้น ทั้งนี้ ในปี พ.ศ. 2565 เธอถือหุ้นรวมทั้งหมด 21 บริษัท มูลค่าประมาณ 68,000 ล้านบาท นอกจากนี้เธอยังเคยทำธุรกิจ ร้านทำเล็บ The Sisters Nails & More ที่ สยามพารากอนร่วมกับพี่สาว ซึ่งปิดตัวลงในปี 2565 และเคยทำงานด้านอสังหาริมทรัพย์ เป็นประธานเจ้าหน้าที่บริหารกลุ่มธุรกิจโรงแรม บริษัท เรนด์ ดีเวลลอปเม้นท์ จำกัด
แพทองธารสมรสกับปิฎก สุขสวัสดิ์ โดยทูลกระหม่อมหญิงอุบลรัตนราชกัญญา สิริวัฒนาพรรณวดี เสด็จเป็นองค์ประธานในพิธีมงคลสมรสของทั้งคู่ เมื่อวันที่ 22 มีนาคม พ.ศ. 2562 ณ โรงแรมโรสวู๊ด เขตบริหารพิเศษฮ่องกงแห่งสาธารณรัฐประชาชนจีน ทั้งสองมีบุตรสาว คือ ธิธาร สุขสวัสดิ์ เกิดเมื่อวันที่ 10 มกราคม พ.ศ. 2564 และมีบุตรชาย คือ พฤจ์ธาษิณ สุขสวัสดิ์ เกิดเมื่อวันที่ 1 พฤษภาคม พ.ศ. 2566 ก่อนการเลือกตั้งใหญ่ในเดือนเดียวกัน
บทบาททางการเมือง > หัวหน้าครอบครัวเพื่อไทย

การประชุมใหญ่สามัญประจำปีของพรรคเพื่อไทย เมื่อวันที่ 28 ตุลาคม พ.ศ. 2564 ที่ศูนย์ประชุมและแสดงสินค้านานาชาติ จังหวัดขอนแก่น สมพงษ์ อมรวิวัฒน์ หัวหน้าพรรคเพื่อไทย ซึ่งได้ประกาศลาออกในงานนั้น ได้ประกาศเปิดตัวแพทองธารเป็นประธานที่ปรึกษาด้านการมีส่วนร่วมและนวัตกรรมของพรรค
ในการประชุมของพรรคเพื่อไทยเมื่อวันที่ 20 มีนาคม พ.ศ. 2565 เธอได้รับตำแหน่ง "หัวหน้าครอบครัวเพื่อไทย" สมชัย ศรีสุทธิยากร อดีตคณะกรรมการการเลือกตั้ง วิเคราะห์ว่าตำแหน่งดังกล่าวเป็นการทะลายข้อจำกัดในการดำเนินงานของพรรคการเมือง และปูทางให้พรรคเพื่อไทยเสนอชื่อเธอเป็นผู้ถูกเสนอชื่อเป็นนายกรัฐมนตรีในการเลือกตั้งครั้งถัดไป เธอกล่าวในการประชุมใหญ่สามัญประจำปีของพรรคเพื่อไทยเมื่อเดือนเมษายน พ.ศ. 2565 ระบุว่าหัวหน้าครอบครัวกับหัวหน้าพรรคเป็นคนละตำแหน่งกัน แต่ไม่ได้กล่าวอย่างชัดเจนว่าเธอจะเป็นแคนดิเดตนายกรัฐมนตรีของพรรคเพื่อไทยหรือไม่
ในช่วงปลายเดือนธันวาคม พ.ศ. 2565 ประเสริฐ จันทรรวงทอง เลขาธิการพรรคเพื่อไทย กล่าวว่าทางพรรคได้มอบหมายให้ ส.ส. และผู้สมัคร ส.ส. นำนโยบายที่พรรคได้ประกาศเมื่อวันที่ 6 ธันวาคม ปีเดียวกัน มาขึ้นป้ายหาเสียงชุดแรกก่อนการเลือกตั้งที่จะมีขึ้นในปีถัดไป จำนวน 8 รูปแบบ โดยทุกป้ายในชุดดังกล่าวจะมีภาพเธอในฐานะหัวหน้าครอบครัวเพื่อไทยอยู่ทางมุมขวาล่างของป้ายขนาดปกติ หรือด้านล่างในกรณีป้ายขนาดที่ความกว้างลดลงมาจากป้ายขนาดปกติ
บทบาททางการเมือง > แคนดิเดตนายกรัฐมนตรี

ในเดือนมกราคม พ.ศ. 2566 เธอกล่าวว่าพร้อมที่จะเป็นแคนดิเดตนายกรัฐมนตรีของพรรคเพื่อไทย อีกทั้งระบุพร้อมจะจับมือกับทุกพรรคหากมีความคิดเรื่องนโยบายตรงกัน, เห็นพ้องในความเป็นประชาธิปไตย และเคารพเสียงของประชาชน แต่ปฏิเสธว่ายังไม่ได้มีการพูดคุยกับพลเอก ประวิตร วงษ์สุวรรณ หัวหน้าพรรคพลังประชารัฐ (พปชร.) แต่อย่างใด จากนั้นในปลายเดือนกุมภาพันธ์ พรรคเพื่อไทยแต่งตั้งให้ เศรษฐา ทวีสิน เป็นประธานที่ปรึกษาหัวหน้าครอบครัวเพื่อไทย โดยเศรษฐามีหน้าที่ให้คำปรึกษาหรือดำเนินการตามที่แพทองธารมอบหมาย ต่อมาในเดือนมีนาคมปีเดียวกัน เธอให้สัมภาษณ์กับเดอะสแตนดาร์ด ระบุหากพรรคพลังประชารัฐมีจุดยืนไม่เอารัฐประหารเช่นเดียวกับพรรคเพื่อไทย ก็พร้อมจะพูดคุย แต่ไม่ได้ยืนยันว่าจะรวมเสียงเพื่อจัดตั้งรัฐบาลกับ พปชร. หรือไม่ เดือนถัดมาพรรคเพื่อไทยเสนอเธอในบัญชีรายชื่อผู้สมควรดำรงตำแหน่งนายกรัฐมนตรี พร้อมกับเศรษฐาและชัยเกษม นิติสิริ
หลังจากมีการเลือกตั้งครั้งใหญ่ในเดือนพฤษภาคม พ.ศ. 2566 พรรคเพื่อไทยได้จำนวน ส.ส. เป็นอันดับ 2 รองจากพรรคก้าวไกล เธอกล่าวว่าตนเองก็มีความผิดหวังที่พรรคไม่ได้อันดับ 1 ตามแผน แต่ก็พร้อมทำงานร่วมกับพรรคก้าวไกล รวมถึงพรรคอื่น ๆ ที่จะจับขั้วร่วมกับทั้งสองพรรคดังกล่าว แต่ต่อมาภายหลังจากที่พรรคเพื่อไทยยกเลิกบันทึกความเข้าใจจัดตั้งรัฐบาลร่วมกับพรรคก้าวไกลแล้ว ในวันที่ 9 สิงหาคม เธอและผู้บริหารพรรคเพื่อไทยได้เดินเท้าจากอาคารโอเอไอที่ทำการพรรค ไปยังอาคารไทยซัมมิทที่อยู่ติดกัน เพื่อร่วมหารือกับแกนนำพรรคก้าวไกลในการพิจารณาให้ความเห็นชอบบุคคลซึ่งสมควรได้รับการแต่งตั้งเป็นนายกรัฐมนตรี ครั้งที่ 3 ซึ่งวันถัดมามีกระแสข่าวว่าแพทองธารได้แจ้งกับแกนนำพรรคก้าวไกลว่าพรรคเพื่อไทยจำเป็นต้องนำพรรคพลังประชารัฐ ซึ่งมีพลเอก ประวิตร วงษ์สุวรรณ เป็นหัวหน้าพรรค เข้าร่วมรัฐบาล และส่งผลให้พรรคก้าวไกลมีมติในอีก 6 วันถัดมาว่า ไม่สนับสนุนบุคคลซึ่งสมควรได้รับการแต่งตั้งเป็นนายกรัฐมนตรีของพรรคเพื่อไทย
บทบาททางการเมือง > การดำรงตำแหน่งในรัฐบาลเศรษฐา ทวีสิน

ในวันที่ 13 กันยายน พ.ศ. 2566 ในการประชุมนัดแรกของคณะรัฐมนตรีไทย คณะที่ 63 เศรษฐา ทวีสิน นายกรัฐมนตรีในขณะนั้น ได้มีข้อสั่งการให้แต่งตั้งคณะกรรมการยุทธศาสตร์ซอฟต์พาวเวอร์แห่งชาติ และแต่งตั้งให้แพทองธารเป็นรองประธานกรรมการ ต่อมาเมื่อวันที่ 3 ตุลาคม เศรษฐาได้แต่งตั้งเธอเพิ่มอีก 2 ตำแหน่ง คือ ประธานกรรมการในคณะกรรมการพัฒนาซอฟต์พาวเวอร์แห่งชาติ และกรรมการในคณะกรรมการอำนวยการจัดงานเฉลิมพระเกียรติพระบาทสมเด็จพระวชิรเกล้าเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 และต่อมาเมื่อวันที่ 7 ตุลาคม เศรษฐาได้แต่งตั้งเธอเป็นรองประธานกรรมการในคณะกรรมการพัฒนาระบบสุขภาพแห่งชาติอีกตำแหน่งหนึ่ง
บทบาททางการเมือง > หัวหน้าพรรคเพื่อไทย

หลังจากที่ชลน่าน ศรีแก้ว ประกาศลาออกจากหัวหน้าพรรคเพื่อไทย เพื่อรับผิดชอบคำพูดของตนหลังจากนำพรรครวมไทยสร้างชาติ (รทสช.) และพรรคพลังประชารัฐ (พปชร.) เข้าร่วมรัฐบาลเมื่อวันที่ 30 สิงหาคม พ.ศ. 2566 ส่งผลให้กรรมการบริหารพรรคชุดเดิมสิ้นสุดลงทั้งคณะ ได้มีกระแสข่าวว่าสมาชิกสภาผู้แทนราษฎรของพรรคเพื่อไทยจะสนับสนุนให้แพทองธารเป็นหัวหน้าพรรคคนใหม่ ซึ่งในวันที่ 20 ตุลาคม ในงานไทยแลนด์เกมโชว์ที่ศูนย์การประชุมแห่งชาติสิริกิติ์ ที่เธอไปร่วมพิธีเปิดงานในฐานะรองประธานคณะกรรมการยุทธศาสตร์ซอฟต์พาวเวอร์แห่งชาติ เธอกล่าวว่าพร้อมรับการเสนอชื่อเช่นกัน ต่อมาเมื่อวันที่ 27 ตุลาคม พรรคเพื่อไทยได้จัดการประชุมใหญ่วิสามัญเพื่อเลือกกรรมการบริหารพรรคชุดใหม่ และที่ประชุมมีมติเลือกแพทองธารเป็นหัวหน้าพรรคคนใหม่เป็นคนที่ 8 โดยเธอเป็นผู้หญิงคนแรกที่ดำรงตำแหน่งดังกล่าว
ข้อวิพากษ์วิจารณ์ > ผู้ถือหุ้นสนามกอล์ฟอัลไพน์

สนามกอล์ฟอัลไพน์ ตั้งอยู่ที่อำเภอคลองหลวง จังหวัดปทุมธานี เจ้าของเดิมคือเนื่อม ชำนาญชาติศักดา บริจาคให้แก่วัดธรรมิการามวรวิหารใน พ.ศ. 2512 ต่อมาใน พ.ศ. 2533 ที่ดินดังกล่าวซึ่งเป็นที่ธรณีสงฆ์ถูกขายและโอนให้แก่บริษัท อัลไพน์ เรียลเอสเตท จำกัด และบริษัท อัลไพน์ กอล์ฟ แอนด์ สปอร์ตคลับ จำกัด ซึ่งมีผู้ถือหุ้นคืออุไรวรรณ เทียนทอง ภริยาของเสนาะ เทียนทอง รัฐมนตรีช่วยว่าการกระทรวงมหาดไทย และชูชีพ หาญสวัสดิ์ รัฐมนตรีช่วยว่าการกระทรวงพาณิชย์ ต่อมาใน พ.ศ. 2540 ที่ดินดังกล่าวถูกขายต่อให้แก่คุณหญิงพจมาน ชินวัตร ภริยาของทักษิณ ชินวัตร นายกรัฐมนตรี และยงยุทธ วิชัยดิษฐ รองปลัดกระทรวงมหาดไทย มีคำสั่งเพิกถอนคำสั่งกรมที่ดินที่ให้ยกเลิกโฉนดสำหรับที่ดินดังกล่าวเนื่องจากเป็นที่ธรณีสงฆ์ ภายหลังคณะกรรมการป้องกันและปราบปรามการทุจริตแห่งชาติมีมติใน พ.ศ. 2555 ว่า การกระทำของยงยุทธเป็นการปฏิบัติหน้าที่โดยทุจริต และศาลยุติธรรมชั้นต้นและชั้นอุทธรณ์พิพากษาจำคุกยงยุทธ 2 ปีใน พ.ศ. 2562 ปัจจุบันบริษัททั้งสองมีผู้ถือหุ้นคือคุณหญิงพจมานและบุตรทั้งสามซึ่งรวมถึงแพทองธารด้วย
ข้อวิพากษ์วิจารณ์ > การสอบเข้ามหาวิทยาลัย

ในเดือนมีนาคม พ.ศ. 2547 แพทองธารได้สอบเข้าระดับอุดมศึกษา (เอนทรานซ์) ที่จุฬาลงกรณ์มหาวิทยาลัย แต่ถูกตั้งข้อสังเกตว่า เธอสามารถเข้าศึกษาในมหาวิทยาลัยได้โดยมีเกรดเฉลี่ยสะสมระดับมัธยมศึกษาตอนปลายต่ำกว่า 2.75 อีกทั้งยังมีคะแนนสอบในครั้งที่สองสูงกว่าครั้งที่หนึ่งเป็นอย่างมาก สามเดือนต่อมา อดิศัย โพธารามิก รัฐมนตรีว่าการกระทรวงศึกษาธิการในขณะนั้น ออกแถลงการณ์ระบุไม่พบหลักฐานชี้ชัดว่าข้อสอบเอนทรานซ์รั่ว แต่ให้ภาคฑัณท์และตักเตือนแก่ศาสตราจารย์ ร้อยตำรวจเอก ดร.วรเดช จันทรศร เลขาธิการคณะกรรมการการอุดมศึกษา และศศิธร อหิงสโก ผู้อำนวยการสำนักทดสอบกลาง กรณีเปิดซองข้อสอบ ต่อมาวรเดชลาออกราชการ หลังจากกระทรวงศึกษาธิการเรียกไปรับทราบผลสอบสวน ในเดือนสิงหาคมปีถัดมาวรเดชได้รับการแต่งตั้งเป็นผู้ช่วยรัฐมนตรี
เครื่องราชอิสริยาภรณ์

พ.ศ. 2548 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
ตลาดตรอกหม้อ

ทางเข้าตลาด
ตลาดตรอกหม้อ หรือ ตลาดเทศา มีชื่อทางการว่า ชุมชนราชบพิธพัฒนา เป็นชุมชนและตลาดสดในกรุงเทพ ถือเป็นหนึ่งในตลาดที่คึกคักและเก่าแก่ที่สุด ตั้งอยู่ในแขวงวัดราชบพิธ เขตพระนคร หรือเกาะรัตนโกสินทร์ ย่านเมืองเก่าของกรุงเทพ ตลาดนี้ถือเป็นหนึ่งในตลาดสดในกรุงเทพส่วนในร่วมกับปากคลองตลาดและตลาดท่าเตียน
ตลาดนี้ตั้งอยู่ริมซอยเทศา ติดกับถนนราชบพิธ ใกล้วัดราชบพิธสถิตมหาสีมารามราชวรวิหาร และเชื่อมกับถนนบำรุงเมืองในพื้นที่ใกล้เสาชิงช้าและวัดสุทัศนเทพวรารามราชวรมหาวิหารกับศาลาว่าการกรุงเทพมหานคร
ในอดีต ตลาดมีความกว้างมากกว่าในปัจจุบัน โดยมีขนาดใหญ่ถึงพื้นที่เสาชิงช้าและบริเวณที่เป็นศาลาว่าการกรุงเทพมหานครในปัจจุบัน โดยในเวลานั้นมีชื่อเรียกว่า "ตลาดเสาชิงช้า" จนถึง พ.ศ. 2516 หลังมีการก่อสร้างศาลาว่าการกรุงเทพมหานคร เหล่าผู้ค้าจึงย้ายไปตั้งในพื้นที่ปัจจุบัน
ข้าวแกงในตลาดตรอกหม้อ
ผู้ขายกุ้งในตลาดตรอกหม้อ
ปัจจุบัน ตลาดนี้เป้นที่รู้จักจากการขายสินค้าต่าง ๆ เช่น อาหารทะเล ผลไม้สด ผัก ข้าวกับแกง และเสื้อผ้า อาคารทั้งหมดเป็นห้องแถวในรูปแบบสถาปัตยกรรมจีน-โปรตุเกส และส่วนใหญ่ดำเนินกิจการโดยชาวไทยเชื้อสายจีน
ตลาดตรอกหม้อเป็นตลาดในช่วงเช้า โดยเปิดบริการเฉพาะเวลา 05.00 นาฬิกาจนถึงประมาณ 11.00 นาฬิกา
แหล่งข้อมูลอื่น

Luekens, David (2017-07-24). "Trok Mor morning market". Travelfish.
13°44′59.6″N 100°29′57.3″E﻿ / ﻿13.749889°N 100.499250°E﻿ / 13.749889; 100.499250
ไทยแอร์เอเชีย

ไทยแอร์เอเชีย SET:AAV เป็นบริษัทร่วมทุนสายการบินราคาประหยัดของประเทศมาเลเซีย แอร์เอเชีย กับ เอเชีย เอวิเอชั่น ของประเทศไทย ให้บริการเที่ยวบินภายในประเทศและระหว่างประเทศของแอร์เอเชียจากกรุงเทพมหานคร และเมืองอื่น ๆ ในประเทศไทย